સુરત સાથે નાતો ધરાવનારાં પ્રજ્ઞા ઠાકુરના સંરક્ષણ સમિતિમાં સમાવેશ ઉપર વિવાદ\nસુરતમાં ઠાકુરના નિવાસસ્થાનની ફાઇલ તસવીર

આ સમિતિમાં 21 સભ્ય છે અને સંરક્ષણમંત્રી રાજનાથસિંહ તેના અધ્યક્ષ છે. 

કૉંગ્રેસે પ્રજ્ઞાસિંહને આ સમિતિમાં સ્થાન આપવાની બાબતને દેશનું અપમાન ગણાવ્યું છે. 

પ્રજ્ઞાસિંહ વર્ષ 2008ના માલેગાંવ બ્લાસ્ટ કેસમાં આરોપી છે અને આરોગ્યના કારણસર જામીન ઉપર બહાર છે. 

'દરેક ભારતીયનું અપમાન'

કૉંગ્રેસે સરકારની પસંદગી અંગે તેના સત્તાવાર ટ્વિટર હૅન્ડલ ઉપર સવાલ ઉઠાવ્યા હતા અને લખ્યું :

"આતંકવાદના આરોપી અને ગોડસેના કટ્ટર સમર્થક પ્રજ્ઞા ઠાકુરને ભાજપે સંરક્ષણ અંગેની સંસદીય સમિતિમાં સભ્ય તરીકે નિમ્યાં છે."

"આ પગલું દેશનાં સુરક્ષાબળો, માનનીય સંસદસભ્યો તથા દરેક ભારતીયનું અપમાન છે."

કૉંગ્રેસે એમ પણ લખ્યું, "છેવટે મોદીજીએ પ્રજ્ઞા ઠાકુરને હૃદયથી માફ કરી દીધાં!"

"આતંકવાદી હુમલાના આરોપીને સંરક્ષણમંત્રાલયમાં સ્થાન આપવું તે વીર જવાનોના અપમાન સમાન છે. તેઓ આતંકવાદીઓથી દેશને સુરક્ષિત રાખે છે."

નથુરામ ગોડસે અંગે પ્રજ્ઞા ઠાકુરનું નિવેદન વિવાદાસ્પદ બન્યું હતું. તેમણે ગાંધીજીની હત્યાના ગુનેગાર નથુરામ ગોડસેને દેશભક્ત ગણાવ્યા હતા. 

આ પછી વડા પ્રધાન નરેન્દ્ર મોદીએ કહ્યું હતું કે આ પ્રકારનું નિવેદન આપનારને તેઓ હૃદયથી માફ નહીં કરી શકે. 

પ્રજ્ઞા ઠાકુર અને સુરત 

પ્રજ્ઞા ઠાકુરની તસવીર સાથે તેમના પિતાની ફાઇલ તસવીર

મધ્ય પ્રદેશમાં ચંબલના ભીંડમાં તેમનો ઉછેર થયો. તેમના પિતા રાષ્ટ્રીય સ્વયંસેવક સંઘ સાથે જોડાયેલા હતા. 

ઇતિહાસમાં અનુસ્નાતક  પ્રજ્ઞા શરૂઆતથી જ જમણેરી વિચારસરણી ધરાવતાં હતાં. તેઓ સંઘની વિદ્યાર્થી પાંખ 'અખિલ ભારતીય વિદ્યાર્થી પરિષદ' તથા 'વિશ્વ હિંદુ પરિષદ'ની મહિલા પાંખ 'દુર્ગાવાહિની' સાથે સંકળાયેલાં હતાં. 

તેમણે 'લવજેહાદ' સામે અભિયાન છેડ્યું હતું. તેઓ મધ્ય પ્રદેશ અને ગુજરાતમાં ફરીને તેજાબી ભાષણો આપતાં. 

જોકે, બાદમાં તેમણે સંસાર ત્યજી દીધો અને ભગવો ધારણ કરી લીધો. 

ત્યારબાદ તેઓ સુરતમાં સ્થિર થયાં અને પુણા ગામ ખાતે આશ્રમ સ્થાપ્યો. 

NIA (નૅશનલ ઇન્વેસ્ટિગેશન એજન્સી)ની ચાર્જશિટ પ્રમાણે, આશ્રમની આડમાં તેઓ 'અભિનવ ભારત' નામના ઉગ્રપંથી સંગઠન સાથે સંકળાયેલાં હતાં. 

એ જ રીતે માલેગાંવ બ્લાસ્ટ તથા સુનીલ જોશી મર્ડર કેસમાં પણ તેમનું નામ સામે આવ્યું હતું. 

'હિંદુ ઉગ્રવાદ' 

કૉંગ્રેસના વરિષ્ઠ નેતા દિગ્વિજયસિંહને હરાવીને ઠાકુર ભોપાલની બેઠક ઉપરથી સંસદસભ્ય બન્યા

સપ્ટેમ્બર-2008માં મહારાષ્ટ્રની ઍન્ટિ-ટૅરરિસ્ટ સ્ક્વૉડે...\n\ntl;dr:
મધ્ય પ્રદેશની ભોપાલ બેઠક ઉપરથી ભાજપના સંસદસભ્ય સાધ્વી પ્રજ્ઞાસિંહ ઠાકુરને સંરક્ષણ મંત્રાલયની સલાહકાર સમિતિમાં સ્થાન આપવામાં આવ્યું છે.